Turun kaupunginkirjasto Muistio

Vaskin kokoelmatoimijat

24.3.17

Vaski-kirjastojen kokoelmatyöryhmän kokous

Aika keskiviikko 22.3.17 klo 13 – 14.50

Paikka Turun kaupungin pääkirjasto, pieni neuvotteluhuone

Paikalla Kaisa Hypén (pj.) Turku

Pirkko Kähärä Uusikaupunki

Aija Laine Turku

Hannele Lyts (siht.) Raisio

Arja Rytkönen Kaarina

Säde Vainio Salo

Poissa Ritva Hapuli Turku

KÄSITELTÄVÄT ASIAT

1. **Celian äänikirjat**

Ehdotus Vaski-jorylle Vaskien yhteisistä Celian äänikirjojen käytön ja lainauksen pelisäännöistä:

* kullakin Vaskilla oma kokoelmansa jos niin haluaa
* kukin Vaski tilaa äänikirjat Celiasta tai Bookysta ja varustaa ne lainauskuntoon omien käytäntöjensä mukaan
* kaikki äänikirjat ovat kaikkien Vaskien lukemisesteisten asiakkaiden lainattavissa ja varattavissa
* laina-aika 28 vrk
* kukin kirjasto huolehtii omien äänikirjojensa ja hyllyjen merkitsemisestä asianmukaisella tavalla
* merkinnät verkkokirjastossa kuvailun yhteydessä. Turku kuvailee omat äänikirjansa, muiden äänikirjat kuvaillaan Raisiossa. Kuvailuja ei linkitetä Melindaan.
* Turun Celia-kokoelma on kelluva kellutuksen käyttöönoton jälkeen

Keskustelimme äänikirjojen koteloista ja kansipapereista. Turussa levyt laitetaan DVD-koteloihin. Kansipapereita saa tulostettua Celian sivuilta. Anna Viitaselta on varmistettu, että niteiden muutos lainattaviksi joukkomuutoksella on mahdollinen, kunhan Vaski-jory on tehnyt päätöksensä Celian äänikirjojen yhteisestä laina-ajasta.

1. **Ajankohtaista e-aineistoista / Aija**

Aija esitteli Ellibsin ja OverDriven lainatilastoja vuosilta 2015 ja 2016. Ellibsin 50 lainatuimman e-aineiston kärkipäässä on aikuisten kaunokirjallisuus. OverDriven 50 lainatuimman joukossa oli aiemmin enimmäkseen nuorten aikuisten kaunokirjallisuutta mutta viime vuonna aikuisten tieto- ja kaunokirjallisuus kasvatti osuuttaan lainatuimpien joukossa.

Vaski extranettiin on tulossa oma osio Vaskin e-aineistoille. Sivulta tulee jatkossa löytymään muun muassa kuvaukset kaikista Vaskin e-aineistoista, asiakkailta tulleita kysymyksiä e-aineistoista vastauksineen ja tilastoja.

KMG valittiin toteuttaman Vaskin e-markkinointi. Aija esitteli KMG:n suunnittelemaa visuaalista ilmettä. KMG:n tarjoama peruspaketti sisältää markkinointimateriaalia sekä sisä- että ulkomainontaan. Tavoite on, että materiaalit ovat kirjastojen käytössä syksyllä. KMG oli myös suunnitellut hyviä infografiikkavideoita, jotka eivät sisältyneet peruspaketin hintaan. Mikäli e-kirjaston kehittämiseen saadaan valtakunnallista rahoitusta, KMG:n videoita voitaisiin mahdollisesti käyttää e-kirjastossa.

1. **AV-aineiston hankinta- ja poistosuunnitelma**

Vaski-jory on pyytänyt kokoelmatyöryhmältä av-aineiston hankinta- ja poistosuunnitelmaa. Suunnitelma pitäisi esittää jorylle syksyllä, ja siinä tulisi ottaa huomioon elokuvien verkkojakelun yleistyminen ja kirjastojen mahdollinen rooli elokuvien verkkojakelijana.

Keskusteltiin siitä, miten suunnitelman työstämisessä pitäisi lähteä liikkeelle.

Mitä tietoa tarvitaan taustalle, esim. tilastoja (kokoelma-, hankinta-, lainaus-)? Minkälaisia tilastoja kaupallisesta verkkojakelusta on mahdollista saada? Miten arvioidaan Viddlaa ja konsortion kirjastoille suunnattuja palveluita? Kuinka asiakasnäkökulmaa voidaan selvittää? Mikä kokoelmatyöryhmän tahtotila asiassa on?

Listattiin asiat jotka täytyy ottaa huomioon. Kaisa ja Aija jatkavat asian selvittämistä.

1. **Hankintaportaalin käyttöönoton tilanne**

Turussa on tehty tilauksia portaalin kautta, mutta ongelmia on ollut tilaustietojen siirtymisessä Auroraan. Tilausvahvistuksia ei ole saatu, eikä avoimia tilauksia ole voinut tarkistaa aineistotoimittajien verkkokaupoista. BTJ ei ole vielä tuonut valintalistoja portaaliin.

Portaaliin tulee joka toinen maanantai klo 14 mennessä uudet valintalistat. Valintalistoilla näkyy vain yksi hinta, eli halvin hinta. Toimittajatietoa ei näy portaalissa. Tavoite on, että portaali saadaan kaikkien vaskikirjastojen käyttöön viimeistään sitten kun syksyn ennakot tulevat tilattavaksi.

1. **Kellutuksen valmistelun tilanne Turussa**

Ohjausryhmän päätöksiä:

* yhteiskokoelman osastot ovat *lapset, nuoret, kirjallisuus, taiteet, musiikki, tieto.* Aiheryhmittelystä luovutaan
* valintatyötä keskitetään ja valintatyöhön liittyen järjestetään kiinnostuksenosoittamismenettely kevään aikana

Toinen kellutustyöpaja 10.3., teemana kokoelmatyö kelluvassa yhteiskokoelmassa: kokoelmatyön haasteista pohdittiin työryhmissä, tulosten koonti meneillään.

Seuraavaksi käydään uuden aineiston käsittelyprosessia ja siihen tarvittavia muutoksia läpi.

1. **Vuoden 2017 muita valmisteltavia asioita**

* Kokoelmatyöryhmältä on toivottu maakuntatasoista varastolinjausta. Varastolinjaus on valmisteilla Turussa.
* Vaskin kokoelmalinjauksien uudistaminen: kirjastojen erikoistuminen hankinnoissa. Käsiteltiin myös Vaskin työvaliokunnassa 13.2. kokoelmatyöryhmän toimintasuunnitelman käsittelyn yhteydessä, muistiosta:

”Otetaan johtoryhmän käsiteltäväksi erikseen tiedustelu kokoelmien ja hankintojen mahdollisista painopisteistä eri kirjastoissa.”

<https://vaski.files.wordpress.com/2016/06/vaski-tyc3b6valiokunnan-muistio-13-2-2017.pdf>

Johtoryhmän kokous 2.6.17. Palaamme asiaan johtoryhmän kokouksen jälkeen.

* Lisäksi on toivottu ohjeistusta aineiston korvaushinnan määräytymisestä. Palaamme myös tähän myöhemmin.

1. **Muut asiat**

**Lainaustilastoista**

Turun lainaukset ovat laskeneet lähes 8 % tammi-helmikuussa. Onko muissa kirjastoissa huomattu vastaavaa trendiä? Lainaukset ovat laskeneet muissakin kirjastoissa.

**Jokereista**

”vastaanotosta tuli huomio, että nimekkeestä Annoin sinun mennä (Mackintosh, Clare) on Vaskin niteistä 42 Jokeria ja ainoastaan 22 kappaletta liikkuu varausjonossa. Näistäkin 22 kappaleesta 13 kappaletta on Turun niteitä. Varausjonossa on päälle 350 varausta.

Onkohan varausmaksujen poisto lisännyt entisestään tätä toimintaa, jossa suositut teokset muhivat vähän auki olevien lähikirjastojen hyllyssä ja varaajat joutuvat odottamaan entistä pidempiä aikoja?”

Pitäisikö jokereista luopua kun varausmaksut ovat poistuneet?

* Keskustelimme Jokeri-käytännöistä ja totesimme että emme voi asiaan vaikuttaa. Jokerisääntöjen mukaan kirjastot saavat laittaa ainoan niteensä jokeriksi.
* Aki Pyykön kerran kuukaudessa lähettämästä Vaskin varatuimpien teosten listauksesta kirjastot voivat seurata varausmääriä.

**Arvo 2.0:n käyttöönotosta**

Vaskin johtoryhmän päätöksellä 21.4.2015 päätettiin ottaa Arvo 2.0 käyttöön ja huomioida se seuraavassa kilpailutuksessa. Palvelu alkaa olla nyt valmis otettavaksi käyttöön – BTJ:ltä tilattavat av-aineistot tilataan Aarre-verkkokaupasta ja tilaustiedot siirtyvät automaattisesti Auroraan.

1. **Seuraavan kokouksen ajankohta**

Keskiviikko 7.6.2017 klo 13.